ᱟᱫᱤᱞᱟᱵᱟᱫᱽ

ᱟᱫᱤᱞᱟᱵᱟᱫᱽ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ  ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱮ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱭᱟ ᱾ ᱛᱮᱞᱩᱜᱩ, ᱢᱟᱨᱟᱴᱷᱤ ᱟᱨ ᱩᱨᱫᱩ ᱟᱫᱤᱞᱟᱵᱟᱫᱽ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱟᱫᱤᱞᱟᱵᱟᱫᱽ ᱫᱚ ᱛᱩᱞᱟᱹᱢ ᱪᱟᱥ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ, ᱟᱫᱤᱞᱟᱵᱟᱫᱽ ᱫᱚ "ᱯᱩᱸᱰ ᱥᱚᱱᱟ ᱥᱚᱦᱚᱨ" ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱓᱐᱔ ᱠᱤᱞᱚᱢᱤᱴᱚᱨ (᱑᱘᱙ ᱢᱟᱹᱭᱤᱞ) ᱥᱟᱺᱜᱤᱧᱟ, ᱱᱤᱡᱟᱢᱟᱵᱟᱫᱽ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ (᱙᱓ ᱢᱟᱹᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱫᱤᱞᱟᱵᱟᱫᱽ ᱫᱚ "ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ" ᱠᱚ ᱢᱮᱛᱟᱜᱼᱟ ᱾

ᱱᱟᱜᱟᱢ

ᱯᱟᱹᱨᱥᱤ
ᱟᱫᱤᱞᱟᱵᱟᱫᱽ (ᱟᱭᱳ ᱟᱲᱟᱝ ᱞᱮᱠᱟᱛᱮ ᱔᱕%) ᱨᱮ ᱛᱮᱞᱩᱜᱩ ᱰᱮᱦᱮᱨ ᱛᱮᱫ ᱨᱚᱨᱚᱲ ᱯᱟᱹᱨᱥᱤ ᱠᱟᱱᱟ ᱾ ᱢᱚᱦᱟᱨᱟᱥᱴᱨᱚ ᱥᱟᱶ ᱚᱛᱱᱚᱜ ᱥᱩᱨ ᱤᱫᱤ ᱛᱮ, ᱢᱟᱨᱟᱴᱷᱤ ᱦᱚᱸ ᱚᱥᱟᱨ ᱞᱮᱠᱟᱛᱮ ᱨᱚᱲ ᱟᱨ ᱵᱩᱡᱷᱟᱹᱜ ᱟᱠᱚ (ᱟᱭᱳ ᱟᱲᱟᱝ ᱞᱮᱠᱟᱛᱮ ᱑᱒.᱕%) ᱾ ᱱᱚᱸᱰᱮ ᱨᱚᱨᱚᱲ ᱞᱟᱹᱜᱤᱫ ᱮᱢᱟᱱ ᱯᱟᱹᱨᱥᱤ ᱩᱨᱫᱩ ᱟᱨ ᱜᱚᱸᱰᱤ ᱠᱚ ᱢᱮᱱᱟᱜ ᱟᱠᱟᱱᱟ ᱾

ᱚᱛᱱᱚᱜ
ᱟᱫᱤᱞᱟᱵᱟᱫᱽ ᱨᱮᱱᱟᱜ ᱩᱥᱩᱞ ᱒᱖᱔ ᱢᱤᱴᱚᱨ (᱘᱖᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱟᱡᱟᱜ ᱥᱤᱢᱟᱹ ᱫᱚ ᱮᱛᱚᱢ ᱨᱮ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱱᱤᱡᱟᱢᱟᱵᱟᱫᱽ ᱟᱨ ᱠᱟᱨᱤᱢᱱᱚᱜᱚᱨ ᱦᱚᱱᱚᱛ ᱥᱟᱶ, ᱥᱟᱢᱟᱝ ᱨᱮ ᱚᱥᱟᱯᱷᱟᱵᱟᱫᱽ ᱦᱚᱱᱚᱛ, ᱯᱟᱪᱮ ᱨᱮ ᱱᱟᱱᱫᱮᱰ ᱦᱚᱱᱚᱛ ᱟᱨ ᱠᱚᱧᱮ ᱨᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱭᱟᱵᱚᱛᱢᱟᱞ ᱟᱨ ᱪᱟᱸᱫᱽᱨᱟ ᱯᱩᱨ ᱦᱚᱱᱚᱛ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ 

ᱠᱩᱸᱛᱟᱞᱟ ᱡᱷᱟᱨᱱᱟ, ᱜᱚᱫᱟᱵᱟᱨᱤ, ᱯᱤᱸᱜᱟᱝᱜᱟ ᱮᱢᱟᱱ ᱜᱟᱰᱟ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱡᱤᱱᱟ ᱾ ᱱᱤᱡᱟᱹᱢ ᱡᱩᱜᱽ ᱨᱮ ᱵᱮᱱᱟᱣ ᱟᱠᱟᱱᱟ ᱢᱟᱞᱣᱟ ᱡᱷᱤᱞ, ᱟᱫᱤᱞᱟᱵᱟᱫᱽ ᱥᱚᱦᱚᱨ ᱠᱷᱚᱱ ᱖ ᱠᱤᱞᱚᱢᱤᱴᱚᱨ ᱮᱛᱚᱢ ᱥᱮᱱ ᱨᱮ ᱢᱮᱱᱟᱜᱼᱟ ᱾ ᱡᱷᱤᱞ ᱥᱟᱞᱟᱜ ᱵᱷᱤᱲᱟᱹᱣ ᱨᱮ ᱢᱤᱫ ᱵᱟᱜᱟᱱ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱫᱤᱞᱟᱵᱟᱫᱽ ᱨᱤᱱ ᱦᱚᱲ ᱮᱞ  ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ  ᱜᱟᱱ ᱢᱮᱱᱟᱜ ᱠᱚᱣᱟ, ᱠᱩᱲᱤ ᱦᱚᱲ ᱠᱚᱣᱟᱜ ᱮᱞ  ᱟᱨ ᱑᱒,᱙᱙᱓ ᱦᱚᱲ ᱮᱞ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱔᱓.᱔᱕% ᱢᱮᱱᱟᱜᱼᱟ, ᱚᱸᱰᱮ ᱕᱔,᱒᱕᱙ ᱥᱮᱪᱮᱫ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱤᱱ ᱥᱚᱦᱨᱤ ᱜᱩᱴ ᱦᱚᱲ ᱮᱞ ᱑᱓᱙,᱓᱘᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱒᱒,᱒᱑᱖ ᱞᱮᱠᱟᱛᱮ ᱱᱩᱠᱩ ᱵᱟᱪᱷᱚᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ, ᱫᱟᱥᱱᱟᱯᱩᱨ ᱨᱤᱱ ᱦᱚᱲ ᱮᱞ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱟᱫᱤᱞᱟᱵᱟᱫᱽ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱟᱭᱫᱨᱟᱵᱟᱫᱽ ᱟᱫᱤᱞᱟᱵᱟᱫᱽ ᱠᱷᱚᱱ ᱓᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱟᱫᱤᱞᱟᱵᱟᱫᱽ ᱠᱷᱚᱱ ᱱᱟᱜᱽᱯᱩᱨ ᱑᱙᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾

ᱴᱤᱮᱥᱟᱨᱴᱤᱥᱤ ᱫᱚ ᱟᱫᱤᱞᱟᱵᱟᱫᱽ ᱠᱷᱚᱱ ᱦᱟᱭᱫᱨᱟᱵᱟᱫᱽ, ᱣᱟᱨᱚᱝᱜᱟᱞ, ᱱᱟᱜᱽᱯᱩᱨ, ᱱᱤᱡᱟᱢᱟᱵᱟᱫᱽ, ᱠᱚᱨᱤᱢᱱᱚᱜᱚᱨ, ᱠᱷᱚᱢᱢᱚᱢ, ᱜᱩᱸᱴᱩᱨ, ᱵᱤᱥᱟᱠᱷᱟᱯᱟᱴᱱᱟᱢ, ᱵᱚᱥᱨᱟ, ᱱᱤᱨᱢᱚᱞ, ᱢᱟᱱᱪᱮᱨᱤᱭᱚᱞ, ᱵᱟᱸᱥᱣᱟᱰᱟ, ᱵᱷᱟᱸᱭᱥᱟ ᱟᱨ ᱪᱚᱸᱫᱽᱨᱚᱯᱩᱨ ᱞᱮᱠᱟᱱ ᱵᱷᱤᱱᱟᱹ ᱵᱷᱤᱱᱟᱹ ᱴᱷᱟᱶ ᱞᱟᱹᱜᱤᱫ ᱵᱟᱥ ᱪᱟᱪᱞᱟᱣ ᱢᱮᱱᱟᱜᱼᱟ ᱾ 

ᱟᱫᱤᱞᱟᱵᱟᱫᱽ ᱨᱮ ᱮᱛᱚᱢ ᱛᱟᱞᱢᱟ ᱨᱮᱞᱣᱮ (SCR) ᱨᱮᱱᱟᱜ ᱱᱟᱱᱫᱮᱰ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱢᱩᱫᱽᱠᱷᱮᱲ-ᱢᱟᱡᱽᱨᱤ ᱠᱷᱚᱸᱰ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

Category:Cities in Telangana
Category:Cities and towns in Adilabad district
Category:Adilabad district
Category:Municipalities of Telangana
Category:Mandal headquarters in Adilabad district
Category:District headquarters of Telangana